Kubikmeter, m³, rumfang – kært barn har mange navne. En m³ er enheden for volumen i metersystemet. m³ er en forkortelse for kubikmeter, og er blandt andet den måleenhed, der anvendes når man snakker gas.
Sammenligner man m³ med måleenheden kWh, som vi kender det fra el, så svarer energiindholdet i en m³ omtrent til 11 kWh. Metersystemet anvender liter som base enhed, og sammenligner vi det i stedet med liter, så svarer 1 m³ til 1.000 liter.